pythainlp/thai_wikipedia_clean_20230101 huggingface dataset:
เจดีย์ประธานก่ออิฐ เป็นเจดีย์ย่อมุมไม้สิบสองที่ด้านทั้งสี่ออกเก็จรับมุขทิศทั้งสี่ มีฐานประทักษิณ ลักษณะเป็นฐานสี่เหลี่ยมไม่ย่อมุม มีความกว้างด้านละประมาณ 24 เมตร ทำเป็นชุดฐานบัวลูกแก้วอกไก่คู่ ฐานหน้ากระดานล่างแผ่ยื่นออกมาจากชั้นบัวคว่ำประมาณ 1 เมตร มีความสูงจากฐานถึงยอดเจดีย์ประมาณ 34.5 เมตร มุมบนฐานประทักษิณประดิษฐานเจดีย์มุม มีบันไดทางขึ้นเจดีย์อยู่ทางด้านทิศตะวันออกขึ้นสู่ลานประทักษิณและห้องมุข ภายในมุขทำเป็นช่องทางเดินเข้าสู่ครรภคูหาซึ่งเป็นห้องสี่เหลี่ยมจัตุรัส ขนาด 2.80 x 2.72 เมตร ด้านบนก่ออิฐเป็นลักษณะสามเหลี่ยมสอบขึ้นไป พื้นกลางห้องมีช่องสี่เหลี่ยม ขนาด 50 x 55 เซนติเมตร ลึกลงไป
เจดีย์รายมี 5 องค์ ทางทิศตะวันออก 4 องค์ และทิศตะวันตกอีก 1 องค์ ส่วนใหญ่อยู่ในสภาพพังทลาย คงเหลือเพียงองค์เดียวที่ยังมีสภาพค่อนข้างสมบูรณ์
อุโบสถตั้งอยู่ทางด้านตะวันออกของเจดีย์ประธาน สร้างขึ้นบนฐานรากอุโบสถเดิมเมื่อ พ.ศ. 2487 มีเค้าโครงศิลปะอยุธยา ลักษณะโค้งแบบท้องสำเภา รวมทั้งผนังทำเป็นลูกกรงช่องแสงแทนช่องหน้าต่าง ภายในประดิษฐานพระพุทธรูปขนาดใหญ่สมัยรัตนโกสินทร์ เหนือช่องแสงมีซุ้มพระทำเป็นซุ้มสามเหลี่ยมลึกเข้าไปในผนัง ในซุ้มประดิษฐานพระพุทธรูปขนาดเล็กปางต่าง ๆ แต่มีไม่ครบทุกซุ้ม
รายชื่อละครโทรทัศน์ทางสถานีวิทยุโทรทัศน์กองทัพบก
วัดวิเวกวายุพัด
วัดวิเวกวายุพัด เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลคลองจิก อำเภอบางปะอิน จังหวัดพระนครศรีอยุธยา
วัดวิเวกวายุพัด เดิมชื่อ วัดช่องลม สร้างเมื่อ พ.ศ. 2400 ต่อมา พ.ศ. 2435 ได้ย้ายที่ตั้งวัดมาในที่ตั้งปัจจุบันเนื่องจากที่เดิมถูกน้ำเซาะจนตลิ่งพังถึงเสากุฎิ โดยมีนายเอี่ยม มีจิตศรัทธายกที่นาให้ จำนวน 11 ไร่ ได้สร้างพระอุโบสถ ศาลาการเปรียญและกุฏิเพิ่ม 3 หลัง โดยมีพระสุวรรณวิมลศีล (หนู) เจ้าอาวาสวัดสุวรรณดาราราม เป็นผู้อำนวยการสร้าง และพระภิกษุเมฆ วัดกำแพง เป็นหัวหน้า ต่อมาพระบาทสมเด็จพระจุลจอมเกล้าเจ้าอยู่หัวได้เสด็จมาประทับแรม ณ พระราชวังบางปะอิน และได้เสด็จโดยทางชลมารคมาประพาสที่วัดนี้อยู่บ่อยครั้ง จึงได้พระราชทานนามวัดใหม่ว่า "“วัดวิเวกวายุพัด" ทั้งยังทรงพระราชทานสัญญาบัตรแต่งตั้งพระอธิการเมฆ เจ้าอาวาสวัดนี้ ให้เป็นพระครูวิเวกาภิราม และได้บูรณปฏิสังขรณ์อาคาร เสนาสนะต่าง ๆ เรื่อยมาและได้รับการยกฐานะเป็นพระอารามหลวง เมื่อ พ.ศ. 2440
พระบาทสมเด็จพระจุลจอมเกล้าเจ้าอยู่หัวได้ทรงโปรดเกล้าอุปถัมภ์วัดวิเวกวายุพัดมาโดยตลอด เช่น ก่อสร้างศาลาการเปรียญ กุฏิ และพระสถูปโดยพระราชทานนามว่า "ราชูทิศเจดีย์" และมีการย้ายอุโบสถหลังเดิมจากวัดเบญจมบพิตรดุสิตวนารามราชวรวิหารจากกรุงเทพมาสร้างแทนพระอุโบสถหลังเดิมของวัดนี้ พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทรัพย์ส่วนพระองค์เพื่อสร้างอาคารเรียนวัดวิวเกวายุพัด ซึ่งก่อสร้างแล้วเสร็จเมื่อ 25 กุมภาพันธ์ พ.ศ. 2515 และพระราชทานนามอาคารว่า "อาคารนวราชบพิตรนุเคราะห์"
วัดชูจิตธรรมาราม
วัดชูจิตธรรมาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในมหาวิทยาลัยมหามกุฏราชวิทยาลัย วิทยาเขตมหาวชิราลงกรณราชวิทยาลัย ตำบลสนับทึบ อำเภอวังน้อย จังหวัดพระนครศรีอยุธยา
นายฉบับ คุณนายสงวน ชูจิตตารมย์ ได้มีจิตศรัทธาถวายที่ดินจำนวน 186 ไร่ ที่ตำบลสนับทึบ อำเภอวังน้อย จังหวัดพระนครศรีอยุธยา (ต่อมาได้มีผู้บริจาคซื้อถวายเพิ่มเติมเป็น 736 ไร่) เพื่อตั้งเป็นสถานศึกษาของคณะสงฆ์ ตามพระดำริของสมเด็จพระอริยวงศาคตญาณ (จวน อุฏฺฐายี) วัดมกุฏกษัตริยารามราชวรวิหาร เริ่มแรกใช้ชื่อว่า สภาการศึกษามหามกุฏราชวิทยาลัย สาขาวังน้อย หรือรู้จักทั่วไปว่า วิทยาลัยสงฆ์วังน้อย ในปี พ.ศ. 2519 ได้ขอตั้งเป็นวัดชื่อ "วัดชูจิตธรรมาราม" เพื่อเป็นเกียรติแก่วงศ์สกุลชูจิตารมย์ผู้ถวายที่ดินเพื่อการก่อตั้งครั้งแรก
วัดชูจิตธรรมารามได้รับพระราชทานวิสุงคามสีมา เมื่อวันที่ 13 ตุลาคม พ.ศ. 2549 ทางวัดเริ่มเปิดรับพระสงฆ์และสามเณรเข้าศึกษามาตั้งแต่ พ.ศ. 2516 ปัจจุบันเปิดสอนพระปริยัติธรรม แผนกนักธรรมบาลี แผนกสามัญ ในระดับมัธยมศึกษาและระดับอุดมศึกษา ปัจจุบัน มีพระราชวัชราภรณ์ เป็นเจ้าอาวาส มีพระสงฆ์และสามเณร จำนวน 250 รูป (พ.ศ. 2563) ซึ่งได้รับการสนับสนุนจากมูลนิธิมหาวชิราลงกรณราชวิทยาลัยและพุทธศาสนิกชนทั่วไป รวมทั้งด้านการรักษาพยาบาลจากมูลนิธิสิรินธร
เอ็ดดี เอ็นเคเตียห์
เอ็ดดี เคดดาร์ เอ็นเคเตียห์ (; เกิด 30 พฤษภาคม 1999) เป็นนักฟุตบอลชาวอังกฤษที่เล่นในตำแหน่งกองหน้าให้แก่อาร์เซนอลในพรีเมียร์ลีกและทีมชาติอังกฤษรุ่นอายุไม่เกิน 21 ปี
เอ็นเคเตียห์เกิดที่ลอนดอนและเติบโตที่เลวิสแฮม เขาได้รับการคัดเลือกเข้าสู่ทีมเยาวชนของเชลซีในวัยเก้าปีขณะที่เล่นให้แก่ทีมฮิลลีฟีลเดอร์สที่ตั้งอยู่ทางตะวันออกเฉียงใต้ของลอนดอน เขาถูกปล่อยตัวออกจากเชลซีใน ค.ศ. 2015
วันที่ 28 กันยายน ค.ศ. 2017 เอ็นเคเตียห์มีชื่อในทีมชุดใหญ่ของอาร์เซนอลในการแข่งขันยูฟ่ายูโรปาลีกนัดที่พบกับบาเตบอรีซอฟ เขาลงเล่นเป็นตัวสำรองแทนที่โจ วิลล็อกในนาทีที่ 89 ช่วยให้อาร์เซนอลเอาชนะไปได้ 4–2 เขาได้ลงเล่นในอีกหนึ่งเดือนถัดมาในลีกคัพนัดที่พบกับนอริชซิตี โดยได้ลงเล่นในนาทีที่ 85 เขาทำประตูหลังจากที่เท้าแตะบอลได้เพียง 15 วินาที ช่วยให้ทีมเอาชนะได้ในที่สุด เอ็นเคเตียห์เกือบถูกปล่อยยืมตัวให้แก่เอาคส์บวร์คในบุนเดิสลีกาในเดือนมกราคม ค.ศ. 2019 แต่สุดท้ายไม่ได้ถูกปล่อยยืมตัวเพราะเขาต้องอยู่กับอาร์เซนอลเพื่อทดแทนแดนนี เวลเบกที่บาดเจ็บ
เอ็นเคเตียห์มีความโดดเด่นในเรื่องของฝีเท้า การเคลื่อนที่ และการจบสกอร์ รูปแบบการเล่นของเขาถูกนำไปเปรียบเทียบกับเอียน ไรต์ อดีตผู้เล่นของอาร์เซนอล ต่อมาในเดือนสิงหาคม ค.ศ. 2019 เอ็นเคเตียห์กล่าวว่าไรต์เปรียบเสมือน "ที่ปรึกษา" ของเขา
Eddie Nketiah
สหพันธ์ฟุตบอลแองโกลา
สหพันธ์ฟุตบอลแองโกลา (, , หรือ FAF) เป็นหน่วยงานที่กำกับดูแลฟุตบอลในประเทศแองโกลา มีสำนักงานใหญ่ตั้งอยู่ที่ลูอันดา ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศแองโกลารวมถึงฟุตบอลทีมชาติแองโกลา
สมาคมฟุตบอลบอตสวานา
สมาคมฟุตบอลบอตสวานา (, หรือ BFA) เป็นหน่วยงานที่กำกับดูแลฟุตบอลในประเทศบอตสวานา มีสำนักงานใหญ่ตั้งอยู่ที่กาโบโรเน ก่อตั้งขึ้นเมื่อปี พ.ศ. 2509 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศบอตสวานารวมถึงฟุตบอลทีมชาติบอตสวานา
สหพันธ์ฟุตบอลคอโมโรส
สหพันธ์ฟุตบอลคอโมโรส (, , หรือ FFC) เป็นหน่วยงานที่กำกับดูแลฟุตบอลในประเทศคอโมโรส มีสำนักงานใหญ่ตั้งอยู่ที่โมโรนี ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศคอโมโรสรวมถึงฟุตบอลทีมชาติคอโมโรส
สมาคมฟุตบอลเอสวาตีนี
สมาคมฟุตบอลเอสวาตีนี  เป็นหน่วยงานที่กำกับดูแลฟุตบอลในประเทศเอสวาตีนี มีสำนักงานใหญ่ตั้งอยู่ที่อึมบาบานี ก่อตั้งขึ้นเมื่อปี พ.ศ. 2511 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเอสวาตีนีรวมถึงฟุตบอลทีมชาติเอสวาตีนี
สมาคมฟุตบอลเลโซโท
สมาคมฟุตบอลเลโซโท (, หรือ LEFA) เป็นหน่วยงานที่กำกับดูแลฟุตบอลในประเทศเลโซโท มีสำนักงานใหญ่ตั้งอยู่ที่มาเซรู ก่อตั้งขึ้นเมื่อปี พ.ศ. 2475 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเลโซโทรวมถึงฟุตบอลทีมชาติเลโซโท
สหพันธ์ฟุตบอลมาลากาซี
สหพันธ์ฟุตบอลมาลากาซี  เป็นหน่วยงานที่กำกับดูแลฟุตบอลในประเทศมาดากัสการ์ มีสำนักงานใหญ่ตั้งอยู่ที่อันตานานารีโว ก่อตั้งขึ้นเมื่อปี พ.ศ. 2504 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศมาดากัสการ์รวมถึงฟุตบอลทีมชาติมาดากัสการ์
สมาคมฟุตบอลแห่งมาลาวี
สมาคมฟุตบอลแห่งมาลาวี (, หรือ FAM) เป็นหน่วยงานที่กำกับดูแลฟุตบอลในประเทศมาลาวี มีสำนักงานใหญ่ตั้งอยู่ที่ลิลองเว ก่อตั้งขึ้นเมื่อปี พ.ศ. 2509 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศมาลาวีรวมถึงฟุตบอลทีมชาติมาลาวี
สมาคมฟุตบอลมอริเชียส
สมาคมฟุตบอลมอริเชียส (, หรือ MFA) เป็นหน่วยงานที่กำกับดูแลฟุตบอลในประเทศมอริเชียส มีสำนักงานใหญ่ตั้งอยู่ที่พอร์ตลูอิส ก่อตั้งขึ้นเมื่อปี พ.ศ. 2452 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศมอริเชียสรวมถึงฟุตบอลทีมชาติมอริเชียส
สหพันธ์ฟุตบอลโมซัมบิก
สหพันธ์ฟุตบอลโมซัมบิก  เป็นหน่วยงานที่กำกับดูแลฟุตบอลในประเทศโมซัมบิก มีสำนักงานใหญ่ตั้งอยู่ที่มาปูโต ก่อตั้งขึ้นเมื่อปี พ.ศ. 2518 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศโมซัมบิกรวมถึงฟุตบอลทีมชาติโมซัมบิก
สมาคมฟุตบอลนามิเบีย
สมาคมฟุตบอลนามิเบีย (, หรือ NFA) เป็นหน่วยงานที่กำกับดูแลฟุตบอลในประเทศนามิเบีย มีสำนักงานใหญ่ตั้งอยู่ที่วินด์ฮุก ก่อตั้งขึ้นเมื่อปี พ.ศ. 2519 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศนามิเบียรวมถึงฟุตบอลทีมชาตินามิเบีย
สหพันธ์ฟุตบอลเซเชลส์
สหพันธ์ฟุตบอลเซเชลส์ (, หรือ SFF) เป็นหน่วยงานที่กำกับดูแลฟุตบอลในประเทศเซเชลส์ มีสำนักงานใหญ่ตั้งอยู่ที่มาเฮ ก่อตั้งขึ้นเมื่อปี พ.ศ. 2523 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเซเชลส์รวมถึงฟุตบอลทีมชาติเซเชลส์
สมาคมฟุตบอลแซมเบีย
สมาคมฟุตบอลแซมเบีย (, หรือ FAZ) เป็นหน่วยงานที่กำกับดูแลฟุตบอลในประเทศแซมเบีย มีสำนักงานใหญ่ตั้งอยู่ที่ลูซากา ก่อตั้งขึ้นเมื่อปี พ.ศ. 2472 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศแซมเบียรวมถึงฟุตบอลทีมชาติแซมเบีย
สมาคมฟุตบอลซิมบับเว
สมาคมฟุตบอลซิมบับเว (, หรือ ZIFA) เป็นหน่วยงานที่กำกับดูแลฟุตบอลในประเทศซิมบับเว มีสำนักงานใหญ่ตั้งอยู่ที่ฮาราเร ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศซิมบับเวรวมถึงฟุตบอลทีมชาติซิมบับเว
สมาคมฟุตบอลแคนาดา
สมาคมฟุตบอลแคนาดา (, , หรือ Canada Soccer) เป็นหน่วยงานที่กำกับดูแลฟุตบอลในประเทศแคนาดา มีสำนักงานใหญ่ตั้งอยู่ที่ออตตาวา ก่อตั้งขึ้นเมื่อปี พ.ศ. 2455 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศแคนาดารวมถึงฟุตบอลทีมชาติแคนาดา
พระราชธิดาในจักรพรรดิเว่ยเสี้ยวหมิง
จักรพรรดิเว่ยเสวียนอู่
เฉิน อวี่เฟย
Chen Yufei
จังหวัดบายัน-เอิลกี
จังหวัดบายัน-เอิลกี  เป็นหนึ่งในยี่สิบเอ็ดจังหวัดของประเทศมองโกเลีย ตั้งอยู่ทางตะวันตกของประเทศ มีเนื้อที่ 45,705 ตารางกิโลเมตรและมีประชากร 108,530 คน โดยมีเมืองหลักคือ เอิลกี ชื่อของจังหวัดมาจากคำว่า ในภาษาคาซัค ซึ่งแปลว่า "แหล่งกำเนิด/ภูมิภาคอันอุดมสมบูรณ์"
จังหวัดบายัน-เอิลกีมีพรมแดนติดกับประเทศรัสเซีย ประเทศจีน และอยู่ห่างจากพรมแดนของประเทศคาซัคสถาน ประมาณ 40 กิโลเมตร โดยประชากรส่วนใหญ่ของจังหวัดนี้เป็นชาวคาซัคคิดเป็นร้อยละ 93 ของประชากร
นักแบดมินตัน
เจ้าหญิงโซฟีแห่งลักเซมเบิร์ก
เจ้าหญิงโซฟีแห่งลักเซมเบิร์ก  ประสูติเมื่อวันที่ 14 กุมภาพันธ์ 2445 เป็นพระธิดาลำดับสุดท้าย ของ แกรนด์ดยุกวิลเลมที่ 4 แห่งลักเซมเบิร์ก และ แกรนด์ดัชเชสมารี แอนน์แห่งลักเซมเบิร์ก เป็นพระขนิษฐาพระองค์เล็กใน 2 แกรนด์ดัชเชสผู้ปกครองลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เป็นพระมาตุลาพระองค์เล็ก (น้าหญิง) ใน แกรนด์ดยุกฌ็องแห่งลักเซมเบิร์ก และยังเป็นพระราชนัดดาใน พระเจ้ามีแกลแห่งโปรตุเกส
เจ้าหญิงโซฟีแห่งลักเซมเบิร์ก ทรงเสกสมรสกับ เจ้าชายแอนสท์ ไฮน์ริชแห่งซัคเซิน พระราชโอรสพระองค์เล็กใน พระเจ้าฟรีดริช เอากุสท์ที่ 3 แห่งซัคเซิน เมื่อวันที่ 12 เมษายน 2464 รับพระราชทานพระอิสริยยศ เจ้าหญิงโซฟีแห่งซัคเซิน พระชายา มีพระโอรส 3 พระองค์ คือ
เจ้าหญิงโซฟีแห่งลักเซมเบิร์ก สิ้นพระชนม์ด้วยพระปัปผาสะบวม (ปอดบวม) เมื่อวันที่ 24 พฤษภาคม 2484 สิริพระชันษา 39 ปี โดยภายหลังการสิ้นพระชนม์ของพระองค์ เจ้าชายแอนสท์ ไฮน์ริชแห่งซัคเซิน จึงได้เสกสมรสใหม่ แต่ไม่มีพระบุตร
เจ้าหญิงเอลิซาเบธแห่งลักเซมเบิร์ก (พ.ศ. 2444–2493)
เจ้าหญิงเอลิซาเบธแห่งลักเซมเบิร์ก (พ.ศ. 2444–2493)  ประสูติเมื่อวันที่ 7 มีนาคม 2444 เป็นพระธิดาลำดับ 5 ของ แกรนด์ดยุกวิลเลมที่ 4 แห่งลักเซมเบิร์ก และ แกรนด์ดัชเชสมารี แอนน์แห่งลักเซมเบิร์ก เป็นพระขนิษฐาใน 2 แกรนด์ดัชเชสผู้ปกครองลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เป็นพระมาตุลา(น้าหญิง) ใน แกรนด์ดยุกฌ็องแห่งลักเซมเบิร์ก และยังเป็นพระราชนัดดาใน พระเจ้ามีแกลแห่งโปรตุเกส
เจ้าหญิงเอลิซาเบธแห่งลักเซมเบิร์ก (พ.ศ. 2444–2493) ทรงเสกสมรสกับ เจ้าชายลูทวิช ฟิลลิพแห่งทวร์นและทัคซิส พระโอรสใน อัลแบร์ท เจ้าชายที่ 8 แห่งทวร์นและทัคซิส เมื่อวันที่ 14 พฤศจิกายน 2465 รับพระราชทานพระอิสริยยศ เจ้าหญิงเอลิซาเบธแห่งทวร์นและทัคซิส พระชายา มีพระบุตร คือ
ภายหลังจากที่ เจ้าชายลูทวิช ฟิลลิพแห่งทวร์นและทัคซิส ทรงประสบอุบัติเหตุทางรถยนต์จนสิ้นพระชนม์ เมื่อวันที่ 22 เมษายน 2476 พระองค์จึงใช้ชีวิตตามลำพัง โดยทรงเลี้ยงดูพระโอรส-ธิดา ณ พระตำหนักของพระสวามีใน ประเทศเยอรมนี ตราบจนสิ้นพระชนม์ลงเมื่อวันที่ 2 สิงหาคม 2493 สิริพระชันษา 49 ปี
เจ้าหญิงเอลิซาเบธแห่งลักเซมเบิร์ก (1901 - 1950)
เจ้าชายมัคส์ เอมานูเอ็ลแห่งทวร์นและทักซิส (ประสูติ ค.ศ. 1935)
อาซาง ลาวลี
อาซาง ลาวลี (; เกิดวันที่ 2 กุมภาพันธ์ ค.ศ. 1941) เป็นนักการเมือง พลตรี และสมาชิกพรรคประชาชนปฏิวัติลาว (LPRP) ชาวลาวที่เกษียณแล้ว ขณะยังดำรงตำแหน่งรองนายกรัฐมนตรีลาวใน ค.ศ. 2002—2016 เขายังดำรงตำแหน่งทั้งรัฐบาลและพรรคหลายแห่ง
อาซางเกิดในแขวงพงสาลี จากชาติพันธุ์ลาวสูงกับอาข่า
เจ้าหญิงอีนีกาแห่งทวร์นและทัคซิส
เจ้าหญิงอีนีกาแห่งทวร์นและทัคซิส  ประสูติเมื่อวันที่ 25 สิงหาคม 2468 เป็นพระธิดาพระองค์เล็กใน เจ้าชายลูทวิช ฟิลลิพแห่งทวร์นและทัคซิส และ เจ้าหญิงเอลิซาเบธแห่งลักเซมเบิร์ก (พ.ศ. 2444–2493) เป็นพระนัดดาใน อัลแบร์ท เจ้าชายที่ 8 แห่งทวร์นและทัคซิส พระภาติยะใน 2 เจ้าชายพระประมุขแห่งราชวงศ์ทวร์นและทัคซิส คือ ฟรันทซ์ โยเซ็ฟ เจ้าชายที่ 9 แห่งทวร์นและทัคซิส และ คาร์ล ออกุส เจ้าชายที่ 10 แห่งทวร์นและทัคซิส ผ่านทางสายพระบิดาและเป็นพระนัดดาใน แกรนด์ดยุกวิลเลมที่ 4 แห่งลักเซมเบิร์ก พระภาคิไนยใน 2 แกรนด์ดัชเชสผู้ปกครองแห่งลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก ผ่านทางพระมารดา ทรงมีพระเชษฐา 1 พระองค์ คือ
เจ้าหญิงอีนีกาแห่งทวร์นและทัคซิส ทรงเสกสมรสกับ เจ้าชายเอเบอร์ฮารดแห่งอูรัช เมื่อวันที่ 18 พฤษภาคม 2491 รับพระราชทานพระอิสริยยศ เจ้าหญิงเอเบอร์ฮาร์ดแห่งอูรัช พระชายา มีพระบุตร คือ
เจ้าหญิงอีนีกาแห่งทวร์นและทัคซิส สิ้นพระชนม์ลงเมื่อวันที่ 17 กันยายน 2551 สิริพระชันษา 83 ปี
ไทยลีก 3 ฤดูกาล 2564–65 – โซนภาคตะวันออก
ไทยลีก 3 ฤดูกาล 2564–65 โซนภาคตะวันออก เป็นส่วนหนึ่งของการแข่งขันไทยลีก 3 ฤดูกาล 2564–65 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 5 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสรที่เข้าแข่งขันในฤดูกาล 2564–65 โซนภาคตะวันออก มีจำนวน 12 สโมสร โดยแบ่งเป็นสโมสรจากฤดูกาล 2563–64 จำนวน 12 สโมสร
ป็อปแคต
ป็อปแคต  เป็นอินเทอร์เน็ตมีมที่เริ่มต้นใน ค.ศ. 2020 ซึ่งพัฒนาเป็นเกมคลิกออนไลน์ Popcat.click โดยโจชัว โอซูลลิแวน (Joshua O'Sullivan), เอ็ดเวิร์ด เฮลส์ (Edward Halis) และเฟรดดี เฮปเพลล์ (Freddy Heppell) นักศึกษาสาขาวิทยาการคอมพิวเตอร์สามคนในมหาวิทยาลัยเชฟฟีลด์ ในตอนแรกเป็นแค่เรื่องขำขัน แต่ในเดือนเมษายน ค.ศ. 2021 เว็บนี้กลายเป็นที่โด่งดังจากประเทศฟินแลนด์รวมตัวกับกด "ป็อป" มากกว่า 3 พันล้านครั้ง ต่อมาในเดือนสิงหาคม ค.ศ. 2021 จึงกลายเป็นกระแสในประเทศไต้หวันหลังประสบความสำเร็จจากโอลิมปิกฤดูร้อน 2020 และกลายเป็นสนใจในสื่อประเทศไทย ซึ่งถูกใช้ในช่วงการประท้วงต่อต้านรัฐบาล เว็บไซต์นี้มีภาพมีมของแมวที่มีชื่อว่า โอ๊ตมีล (Oatmeal) ซึ่งจะเปิดปากหลังกดมัน ตารางอันดับแสดงประเทศตามจำนวน "ป็อปต่อวินาที" จนถึงวันที่ 17 สิงหาคม ค.ศ. 2021 ทั้งไต้หวันและไทยได้คลิกไปทั้งหมด 70 พันล้านครั้ง
โปลิตบูโรแห่งพรรคประชาชนปฏิวัติลาวที่ 8
โปลิตบูโรแห่งพรรคประชาชนปฏิวัติลาวที่ 8 เป็นกลุ่มผู้ได้รับการคัดเลือกในการประชุมเต็มคณะครั้งแรกของคณะกรรมการกลางที่ 8 ทันทีหลังแต่งตั้งคณะกรรมการกลางที่ 8 ใน ค.ศ. 2006
"บทความและรายงาน:"
ธัญญบุรี
เอลริซิตัส
ฆวน โฆยา บอร์ฆา (; 5 เมษายน ค.ศ. 1956 – 28 เมษายน ค.ศ. 2021) เป็นนักแสดงตลกและนักแสดงชาวสเปนที่รู้จักในชื่อบนเวทีว่า เอลริซิตัส (El Risitas) เขาได้รับความนิยมใน ค.ศ. 2015 ผ่านมีมจากการสัมภาษณ์ในรายการโทรทัศน์"ราโตเนสโกโลราโอส" (Ratones coloraos) โดยเฆซุส กวินเตโร (Jesús Quintero) ใน ค.ศ. 2001
โฆยาเกิดที่เซบิยาในวันที่ 5 เมษายน ค.ศ. 1956 ตลอดชีวิตของเขาเคยทำงานหลายอาชีพ เช่น ทำอาหาร และแกะถุงซีเมนต์
เขาปรากฏตัวในโทรทัศน์ครั้งแรกใน ค.ศ. 2000 ในรายการ"เอลบากามุนโด" (El Vagamundo) ของเฆซุส กวินเตโร ซึ่งเขาเล่าสถานการณ์ในชีวิตของเขากับเพื่อนของเขา "เอลเปอีโต" (El Peíto) หรือ "เอลกูเญา" (el Cuñao) ด้วยเสียงตลก เขากลายเป็นที่รู้จักจากเสียงหัวเราะดังความถี่สูง ("เดอะการ์เดียน"กล่าวว่า มันเหมือนกับ "โลมาที่มีนิสัย 20 ต่อวัน (20-a-day habit)") ซึ่งนำไปสู่ชื่อเล่นว่า "เอลริซิตัส"
สุขภาพและเสียชีวิต.
ในเดือนกันยายน ค.ศ. 2020 โฆยาเข้ารับการรักษาในโรงพยาบาลเดอลาการีดัดที่เซบิยาด้วยโรคหลอดเลือดแดงและต้องตัดขาข้างหนึ่งออก
ไม่กี่ปีต่อมา ในตอนเที่ยงของวันที่ 28 เมษายน ค.ศ. 2021 หลังอาการกลับทรุดลง โฆยาถูกส่งไปที่โรงพยาบาลอูนิเวอร์ซีตารีโอบีร์เกนเดลโรจีโอ (Hospital Universitario Virgen del Rocío) ท้ายที่สุด เขาเสียชีวิตจากภาวะแทรกซ้อนตอนป่วยในตอนเที่ยงด้วยอายุ 65 ปี
แอรอน แรมส์เดล
แอรอน คริสโตเฟอร์ แรมส์เดล (; เกิด 14 พฤษภาคม ค.ศ. 1998) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้แก่อาร์เซนอล และทีมชาติอังกฤษ
จักรพรรดิเว่ยเต้าอู่
ออกแกลอ
ออกแกลอ  เป็นเมืองและเมืองหลักในเทศมณฑลออกแกลอ จังหวัดโกเลสถาน ประเทศอิหร่าน จากสำมะโน พ.ศ. 2549 เมืองนี้มีประชากร 27,402 คนใน 5,811 ครัวเรือน
มณฑลภูเก็ต
มณฑลภูเก็ต หรือ มณฑลหัวเมืองฝ่ายทะเลตะวันตก เป็นมณฑลหัวเมืองชายทะเลซึ่งมีการติดต่อค้าขายกับต่างประเทศ มีรายได้มหาศาลจากแร่ดีบุก ก่อตั้งเมื่อ พ.ศ. 2435 ในปัจจุบันประกอบด้วยพื้นที่บริเวณจังหวัดระนอง พังงา ภูเก็ต กระบี่ ตรัง และสตูล
ก่อนสมัยรัตนโกสินทร์ หัวเมืองแถบนี้ยังไม่ค่อยมีความสำคัญต่อราชธานีมากนักทั้งทางเศรษฐกิจและการเมือง เนื่องจากอยู่ห่างไกล ในสมัยรัตนโกสินทร์ตอนต้นจึงเริ่มได้รับความสนใจมากขึ้น เพราะกลายเป็นเมืองท่าแทนเมืองมะริด ทวาย ตะนาวศรี ซึ่งเสียให้พม่าไป และยังเป็นเมืองหน้าด่าน หัวเมืองทางใต้ของไทย เมื่อไทยได้ทำสนธิสัญญาเบาว์ริงกับอังกฤษ หัวเมืองแถบนี้มีการทำเหมืองแร่ดีบุก เจริญขึ้นอย่างรวดเร็ว รัฐบาลสามารถเก็บภาษีอากรได้มากขึ้น จึงหันมาสนใจหัวเมืองแถบนี้เป็นพิเศษ
พ.ศ. 2435 ได้มีการรวบรวมหัวเมืองฝ่ายทะเลตะวันตกขึ้นเป็นมณฑล อันประกอบด้วย ภูเก็ต กระบี่ ตรัง ตะกั่วป่า พังงา และระนอง มีที่ตั้งบัญชาการมณฑลอยู่ที่ภูเก็ต ด้วยเหตุผลเพื่อแก้ไขปรับปรุงเศรษฐกิจ หาผลประโยชน์รายได้ของแผ่นดิน และการปกครองหัวเมืองให้เรียบร้อยดีขึ้น พระบาทสมเด็จพระจุลจอมเกล้าเจ้าอยู่หัวทรงโปรดเกล้าฯ ให้พระยาทิพย์โกษา (โต โชติกเสถียร) ดูแลเรื่องภาษีอากร ทำให้มณฑลภูเก็ตสามารถเก็บภาษีได้มากกว่าหัวเมืองอื่น แต่ก็ทำให้พระยาทิพย์โกษาขัดแย้งกับผู้ว่าการเมืองต่าง ๆ จนมณฑลภูเก็ตได้รับการยกฐานะเป็นมณฑลเทศาภิบาลเมื่อ พ.ศ. 2438
ข้าหลวงคนต่อมา คือ พระยารัษฎานุประดิษฐ์มหิศรภักดี (คอซิมบี๊ ณ ระนอง) เมื่อ พ.ศ. 2444–2453 นโยบายในการปกครองนี้ระมัดระวังไม่ให้กระทบกระเทือนผลประโยชน์ของอังกฤษสำหรับหัวเมืองมลายู อันเนื่องมาจากการแทรกแซงของอังกฤษในรัฐมลายูที่อยู่ในการปกครองของไทย
พ.ศ. 2476 ได้มีการยุบเลิกมณฑลภูเก็ตพร้อมอีก 8 มณฑล คือ มณฑลนครราชสีมา นครศรีธรรมราช ปราจีน พายัพ พิษณุโลก ราชบุรี อยุธยา และอุดร
มีการจัดตั้งข้าหลวงพิเศษจัดการศาลยุติธรรมในมณฑลภูเก็ต เมื่อ พ.ศ. 2441 แบ่งศาลออกเป็น 3 ศาล คือ ศาลมณฑล ศาลเมืองและศาลแขวง
ด้านการเก็บภาษีอากร รัฐบาลได้แต่งตั้งให้ผู้ว่าราชการเมืองเป็นเจ้าหน้าที่เก็บภาษีและข้าหลวงใหญ่คอยควบคุมการเก็บภาษี และมีการกำหนดอัตราภาษีใหม่ ทำให้รัฐบาลสามารถเก็บภาษีได้มากขึ้น ผู้ว่าราชการเมืองได้ผลประโยชน์มากขึ้นและได้ปรับปรุงระบบการคลังของมณฑลภูเก็ตได้ดีขึ้นจนได้มอบบัญชีการภาษีอากรตลอดจนข้อบังคับต่าง ๆ ให้อยู่ในความรับผิดชอบของกระทรวงพระคลังมหาสมบัติเป็นมณฑลแรก
ด้านเศรษฐกิจ มีการตั้งกรมราชโลหกิจและภูมิวิทยา เมื่อ พ.ศ. 2437 เพื่อจัดระบบการทำเหมืองแร่ตามแบบตะวันตกเป็นครั้งแรก อย่างไรก็ดี เกิดปัญหาที่ยังไม่ออกกฎหมายการทำเหมืองแร่ให้เรียบร้อยและขัดแย้งเรื่องกรรมสิทธิ์ที่ดิน ต่อมาได้โอนกรมราชโลหกิจและภูมิวิทยามาขึ้นอยู่กับกระทรวงมหาดไทยเมื่อ พ.ศ. 2439 ในสมัยพระยารัษฎานุประดิษฐ์มหิศรภักดี ราษฎรหันมาทำเกษตรกรรมมากขึ้น โดยเฉพาะยางพารา ผลผลิตจากมะพร้าว
มีการจัดตั้งธนาคารและหาแหล่งเงินกู้จากพวกแขกอินเดียที่เรียกว่า เชตตี (Chetteyar Moneylender) ให้แก่นายเหมือง หรือนำเทคนิคและเครื่องจักรสมัยใหม่เข้ามาขุดแร่ มีการขอจัดตั้งธนาคารชาร์เตอร์ที่ภูเก็ต เมื่อ พ.ศ. 2450 ทำให้สามารถกู้โดยเสียดอกเบี้ยน้อยลง
มณฑลภูเก็จ
อำเภอกลาง (เทศมณฑลแอกแกลอ)
อำเภอกลางแห่งเทศมณฑลแอกแกลอ  เป็นอำเภอในเทศมณฑลแอกแกลอ จังหวัดโกเลสถาน ประเทศอิหร่าน จากสำมะโน พ.ศ. 2006 อำเภอนี้มีประชากร 84,291 คนใน 17,538 ครัวเรือน อำเภอนี้มีเมืองเพียงเมืองเดียวคือแอกแกลอ และตำบล 3 ตำบล คือ ตำบลออกแอลทีน, ตำบลโกร์กอมบูย และตำบลเชย์ฆมูซอ
Popcat
อำเภอกลาง (เทศมณฑลเชนอรอน)
อำเภอกลางแห่งเทศมณฑลเชนอรอน  เป็นอำเภอในเทศมณฑลเชนอรอน จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 อำเภอนี้มีประชากร 73,977 คนใน 18,137 ครัวเรือน อำเภอนี้มีเมืองเพียงเมืองเดียวคือเชนอรอน และ 3 ตำบล คือ ตำบลโบฆเมจ, ตำบลเชนอรอน และตำบลรอดคอน
จักรพรรดิเว่ย์เสี้ยวจิง
จักรพรรดิเว่ย์เสี้ยวจิง ((東)魏孝靜帝) (524–552), พระนามเดิม หยวน ซ่านเจี้ยน (元善見) เป็นจักรพรรดิพระองค์เดียวของราชวงศ์เว่ย์ตะวันออก รัฐสาขาที่สืบทอดมาจากราชวงศ์เว่ย์เหนือ ในปี ค.ศ. 524 จักรพรรดิเว่ย์เสี้ยวอู่ ได้หลบหนีออกจากเมืองหลวงลั่วหยางเพื่อสถาปนารัฐบาลของจักรพรรดิที่เมืองฉางอานขึ้นใหม่ เกา ฮวนนายพลผู้ยิ่งใหญ่ของราชวงศ์เว่ย์เหนือ ได้แต่งตั้งจักรพรรดิเว่ย์เสี้ยวจิงให้เป็นจักรพรรดิแทนจักรพรรดิเว่ย์เสี้ยวอู่ เกา ฮวนย้ายเมืองหลวงจากลั่วหยางไปยังเย่เฉิงและแบ่งเว่ยเหนือออกเป็นสองส่วน สถานะของจักรพรรดิเว่ย์เสี้ยวจิง กลายเป็นที่รู้จักในนามจักรพรรดิแห่งเว่ย์ตะวันออก แม้ว่าเกา ฮวนจะปฏิบัติต่อพระองค์ด้วยความเคารพ แต่อำนาจที่แท้จริงอยู่ในมือของเกา ฮวน และส่งต่อไปถึงบุตรชายของเกา ฮวน เกา เฉิงและเกา หยาง ในปีค.ศ. 550 เกา หยางได้บังคับให้จักรพรรดิเว่ย์เสี้ยวจิง สละบัลลังก์แก่เขา ทำให้ราชวงศ์เว่ย์ตะวันออกสิ้นสุด และสถาปนาราชวงศ์ฉีเหนือขึ้น (ในฐานะจักรพรรดิฉีเหวินเสวียน) ราว ๆ ปีใหม่ค.ศ. 552 อดีตจักรพรรดิเว่ย์เสี้ยวจิงถูกวางยาพิษจปลงพระชนม์ตามคำสั่งของจักรพรรดิองค์ใหม่
จักรพรรดิเว่ย์เหวิน
จักรพรรดิเว่ย์เหวิน ((西)魏文帝) (507–551) พระนามเดิม หยวน เป่าจู้ (元寶炬) เป็นจักรพรรดิแห่งราชวงศ์เว่ย์ตะวันตก รัฐสาขาที่สืบทอดมาจากราชวงศ์เว่ย์เหนือ ในปี 534 หยวน เป่าจู้ เจ้าชายหนานหยางตามเสด็จพระภาดาของพระองค์จักรพรรดิเว่ย์เสี้ยวอู่ในการหลบหนีจากเมืองหลวงลั่วหยางไปยังฉางอัน หลังจากผลกระทบระหว่างจักรพรรดิเว่ย์เสี้ยวอู่และนายพลผู้ยิ่งใหญ่เกา ฮวน อย่างไรก็ตาม ความสัมพันธ์ของจักรพรรดิเว่ย์เสี้ยวอู่กับนายพลที่ทรงพึ่งพาอี้ว์เหวิน ไท่ ไม่นานก็แย่ลงเช่นกัน และราวๆ ปีใหม่ค.ศ. 535 อี้ว์เหวิน ไท่วางยาพิษจักรพรรดิเว่ย์เสี้ยวอู่สวรรคต ทำให้หยวน เป่าจู้ได้เป็นจักรพรรดิ (ในฐานะจักรพรรดิเว่ย์เหวิน) ดังที่เกา ฮวน ได้ทำในช่วงปลายปี 534 ทำให้หยวน ซันเจียนบุตรชายของหยวน ต้าน (元亶) ลูกพี่ลูกน้องของจักรพรรดิเว่ย์เหวิน เป็นเจ้าชายแห่งชิงเหอเป็นจักรพรรดิ (ในฐานะจักรพรรดิเว่ย์เสี้ยวจิง) และก่อตั้งราชวงศ์เว่ย์ตะวันออก จักรพรรดิเว่ย์เหวินเป็นที่รู้จักในฐานะจักรพรรดิองค์แรกของราชวงศ์เว่ย์ตะวันออก ในการแบ่งปันอำนาจ ความสัมพันธ์ของจักรพรรดิเว่ย์เหวินกับตระกูลอวี้เหวินเป็นไปในทางที่ดี แต่พระองค์ก็ไม่สามารถใช้พระราชอำนาจได้มากนัก
อากิเนเตอร์
อากิเนเตอร์  เป็นเกมคอมพิวเตอร์และแอปโทรศัพท์ที่ผลิตโดยบริษัทฝรั่งเศส Elokence ในระหว่างการเล่น ระบบจะวิเคราะห์ว่าตัวละครที่ผู้เล่นคิดมีในชีวิตจริงหรือสมมติผ่านคำถามหลายแบบ แอปนี้ใช้ปัญญาประดิษฐ์ในการเรียนรู้คำถามที่ดีที่สุดผ่านประสบการณ์ของผู้เล่น
เพื่อเริ่มต้นคำถาม ผู้ใช้ต้องกดปุ่มเล่นและคิดถึงตัวละครที่โด่งดัง อากิเนเตอร์จะถามคำถาม (เท่าที่ต้องการ) โดยมีปุ่มคำตอบว่า "ใช่", "ไม่", "น่าจะ", "น่าจะไม่" และ "ไม่รู้" เพื่อสืบถึงตัวละครที่อาจเป็นไปได้ ถ้ามีคำตอบก่อนจะถึงคำถามที่ 25 โปรแกรมจะถามว่านี่เป็นตัวลละครที่ผู้เล่นคิดอยู่ไหม ถ้าโปรแกรมทายผิดสามครั้งติดต่อกัน (หรือมากกว่านั้น ส่วนใหญ่จะอยู่ใน 25, 50 และ 80 คำถาม) โปรแกรมจะให้ผู้ใช้ลงชื่อตัวละครเพื่อขยายฐานข้อมูลของตัวเลือก
"L'Express" จัดให้เกมนี้ได้ 5 ต่อ 5 บนรายชื่อแอปไอโฟนประจำสัปดาห์ในวันที่ 9 กันยายน ค.ศ. 2009. "Excite France" กล่าวว่า อากิเนเตอร์นั้น "มีปฏิกิริยาโต้ตอบ มันเป็นการปฏิวัติ, มีเสน่ห์ และน่าเพลิดเพลิน"
ในยุโรป เกมนี้ถึงจุดสูงสุดใน ค.ศ. 2009.
จักรพรรดิเว่ย์เฟ่ย์
จักรพรรดิเว่ย์เฟ่ย์ ((西)魏廢帝) (สวรรคต ค.ศ. 554), พระนามเดิม หยวน ชิน (元欽) เป็นจักรพรรดิของราชวงศ์เว่ยตะวันตกของจีน รัฐสาขาสืบทอดแทนของราชวงศ์เว่ย์เหนือ พระองค์มีพระราชอำนาจเพียงเล็กน้อยเทียบกับในรัชสมัยพระราชบิดาของพระองค์จักรพรรดิเว่ย์เหวิน โดยเฉพาะอย่างยิ่งเมื่อต้องเผชิญกับการควบคุมอำนาจอย่างเข้มงวดโดยอี้ว์เหวิน ไท่ ในปี ค.ศ. 554 พระองค์พยายามวางแผนจะสังหารอี้ว์เหวิน ไท่ แต่แผนการของพระองค์ถูกพบ และอี้ว์เหวิน ไท่ปลดพระองค์ และในไม่ช้าพระองค์ก็ถูกปลงพระชนม์
จักรพรรดิเว่ย์กง
จักรพรรดิเว่ย์กง ((西)魏恭帝) (537–557), พระนามเดิม หยวน ขั้ว (元廓), ต่อมาเปลี่ยนเป็น ทั่วป๋า ขั้ว (拓拔廓) เป็นจักรพรรดิพระองค์องค์สุดท้ายของราชวงศ์เว่ย์ตะวันตก รัฐตกค้างและสืบทอดของราชวงศ์เว่ย์เหนือ พระองค์เป็นจักรพรรดิในค.ศ. 554 หลังจากที่พระเชษฐาของพระองค์จักรพรรดิเว่ย์เฟ่ย์ถูกปลดโดยอี้ว์เหวิน ไท่ โดยที่พระองค์มีพระราชอำนาจเพียงเล็กน้อย และในปี 556 หลังจากอี้ว์เหวิน ไท่ เสียชีวิต หลานชายของอี้ว์เหวิน ไท่ อี้ว์เหวิน หูทำหน้าที่เป็นผู้พิทักษ์ลูกชายของอี้ว์เหวิน ไท่ อี้ว์เหวิน จูบังคับให้จักรพรรดิเว่ย์กง สละบัลลังก์ให้ เป็นการสิ้นสุดราชวงศ์เว่ย์ตะวันตก และเริ่มต้นราชวงศ์เว่ย์เหนือ อดีตจักรพรรดิถูกปลงพระชนม์ในปี 557 เนื่องจากรัฐผู้สืบทอดสายอื่นของราชวงศ์เว่ย์เหนือ คือราชวงศ์เว่ย์ตะวันออกได้ล่มสลายในปี 550 ราชวงศ์เว่ย์เหนือจึงถือได้ว่าเป็นจักรพรรดิพระองค์สุดท้ายของราชวงศ์เว่ย์เหนือเช่นกัน
มณฑลนครไชยศรี
มณฑลนครไชยศรี เป็นมณฑลที่ตั้งขึ้นเมื่อ พ.ศ. 2438 เป็นมณฑลขนาดเล็กประกอบด้วยเมืองสุพรรณบุรี เมืองสมุทรสาคร และเมืองนครไชยศรี